ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 219.33 કરોડને પાર
12-14 વર્ષની વય જૂથ માટે 4.11 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 26,834
છેલ્લા 24 કલાકમાં 2,060 દૈનિક નવા કેસ નોંધાયા
સાજા થવાનો દર હાલમાં 98.75%
સાપ્તાહિક પોઝિટિવિટી દર 1.02%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 219.33 Cr
 ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.11 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10415330
|
|
બીજો ડોઝ
|
|
10120047
|
|
સાવચેતી ડોઝ
|
|
7058237
|
|
FLWs
|
|
પ્રથમ ડોઝ
|
|
18437030
|
|
બીજો ડોઝ
|
|
17718655
|
|
સાવચેતી ડોઝ
|
|
13720437
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
41147585
|
|
બીજો ડોઝ
|
|
32127377
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61986688
|
|
બીજો ડોઝ
|
|
53243367
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
561376594
|
|
બીજો ડોઝ
|
|
516157426
|
|
સાવચેતી ડોઝ
|
|
99462901
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
204043629
|
|
બીજો ડોઝ
|
|
197043851
|
|
સાવચેતી ડોઝ
|
|
50290967
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127678175
|
|
બીજો ડોઝ
|
|
123197737
|
|
સાવચેતી ડોઝ
|
|
48117618
|
|
સાવચેતી ડોઝ
|
|
21,86,50,160
|
|
કુલ
|
|
2,19,33,43,651
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 26,834 થયો છે. દેશના કુલ પોઝિટિવ કેસના 0.06% સક્રિય કેસ છે.
પરિણામે, ભારતનો રિકવરી રેટ 98.76% છે. છેલ્લા 24 કલાકમાં 1,841 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,40,75,149 છે.
છેલ્લા 24 કલાકમાં 2,060 નવા કેસ નોંધાયા છે.
છેલ્લા 24 કલાકમાં કુલ 1,10,863 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.86 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.02% છે અને દૈનિક સકારાત્મકતા દર 1.86% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 125
સંરક્ષણ મંત્રાલય
'બીટિંગ ધ રીટ્રીટ' સમારોહ 2022: 1,000 ‘મેક ઇન ઇન્ડિયા’ ડ્રોન પહેલીવાર પ્રેક્ષકોને મંત્રમુગ્ધ કરશે
સમારોહને વધુ રોમાંચક બનાવવા માટે નવી શરૂઆતનો સમાવેશ થાય છે
નવી દિલ્હીના ઐતિહાસિક વિજય ચોક ખાતે 29 જાન્યુઆરી, 2022ના રોજ રાષ્ટ્રપતિ અને સશસ્ત્ર દળોના સર્વોચ્ચ કમાન્ડર રામ નાથ કોવિંદની હાજરીમાં 'બીટિંગ ધ રીટ્રીટ' સમારોહમાં આ વર્ષની એક વિશેષતામાં એક નવીન ડ્રોન શો હશે. સ્વતંત્રતાની 75મી વર્ષગાંઠ નિમિત્તે આ શો પહેલીવાર યોજાઈ રહ્યો છે, જેને 'આઝાદીના અમૃત મહોત્સવ' તરીકે ઉજવવામાં આવી રહ્યો છે.
ઉત્સાહી માર્શલ મ્યુઝિકલ ટ્યુન આ વર્ષના ફેસ્ટિવલની ખાસિયત હશે. ભારતીય આર્મી, નેવી, એરફોર્સ અને સેન્ટ્રલ આર્મ્ડ પોલીસ ફોર્સ  ના બેન્ડ દ્વારા રજૂ કરાયેલ કુલ 26 સંગીતવાદ્યો પ્રેક્ષકોને મંત્રમુગ્ધ કરશે. એન્ટ્રી બેન્ડ માસ્ડ બેન્ડ 'વીર સૈનિક'હશે. આ પછી પાઇપ્સ અને ડ્રમ્સ બેન્ડ, CAPF બેન્ડ, એર ફોર્સ બેન્ડ, નેવલ બેન્ડ, આર્મી મિલિટ્રી બેન્ડ અને માસ બેન્ડ દ્વારા અનુસરવામાં આવશે. કમાન્ડર વિજય ચાર્લ્સ ડીક્રુઝ સમારોહનું સંચાલન કરશે.
'આઝાદીના અમૃત ઉત્સવ'ની ઉજવણી કરવા માટે ઉત્સવમાં ઘણી નવી શરૂઆત ઉમેરવામાં આવી છે. જેમાં 'કેરળ', 'હિંદ કી સેના' અને 'એ મેરે વતન કે લોગોં'નો સમાવેશ થાય છે. આ કાર્યક્રમ સદા લોકપ્રિય ગીત 'સારે જહાં સે અચ્છા' સાથે સમાપ્ત થશે.
ડ્રોન શોનું આયોજન સ્ટાર્ટઅપ બોટલેબ ડાયનેમિક્સ દ્વારા કરવામાં આવ્યું છે અને તેને ઈન્ડિયન ઈન્સ્ટિટ્યૂટ ઑફ ટેક્નોલોજી IIT દિલ્હી અને ડિપાર્ટમેન્ટ ઑફ સાયન્સ એન્ડ ટેક્નૉલૉજી દ્વારા સમર્થન આપવામાં આવ્યું છે. આ શો 10 મિનિટ લાંબો હશે અને તેમાં સ્વદેશી ટેક્નોલોજીનો ઉપયોગ કરીને બનાવવામાં આવેલા લગભગ 1,000 ડ્રોન દર્શાવવામાં આવશે. ડ્રોન શો દરમિયાન સિંક્રનાઇઝ બેકગ્રાઉન્ડ મ્યુઝિક પણ વગાડવામાં આવશે.
બીટિંગ ધ રીટ્રીટ એ સદીઓ જૂની લશ્કરી પરંપરા છે, જ્યારે સૂર્યાસ્ત સમયે સૈનિકોને પરત બોલાવવામાં આવતા હતા. રણશિંગા ફૂંકાતાની સાથે જ સૈન્ય દ્વારા લડાઈ બંધ થઈ જતી હતી. તેથી જ એકાંતના સમયે સ્થિર ઊભા રહેવાની પ્રથા આજે પણ જળવાઈ છે. રંગો અને સ્ટાન્ડર્ડ્સને સુરક્ષિત કન્ટેનરમાં રાખવામાં આવે છે અને ધ્વજોને નીચે ઉતારવામાં આવે છે.
ડ્રમબીટ્સ એ દિવસોને યાદ કરે છે જ્યારે નગરો અને શહેરોમાં સૈનિકોને સાંજે નિયત સમયે તેમના ક્વાર્ટરમાં પાછા બોલાવવામાં આવતા હતા. આ સૈન્ય પરંપરાઓના આધારે, ‘બીટિંગ ધ રીટ્રીટ’ સમારોહ વિતેલા સમયના નોસ્ટાલ્જીયાનો મૂડ બનાવે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 247
મંત્રીમંડળ
મંત્રીમંડળને પુનઃપ્રાપ્ય ઊર્જાનાં ક્ષેત્રમાં સહયોગ માટે ભારત અને તાજિકિસ્તાન વચ્ચેનાં સમજૂતી કરારની જાણકારી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળને નવીનીકરણ ઊર્જાનાં ક્ષેત્રમાં સહયોગ માટે ભારત અને તાજિકિસ્તાન વચ્ચે થયેલા સમજૂતી કરાર ની જાણકારી આપવામાં આવી હતી. આ એમઓયુ પર 8 ઓક્ટોબર, 2018નાં રોજ હસ્તાક્ષર થયા હતા.
લાભ:
આ એમઓયુથી પારસ્પરિક લાભ, સમાનતા અને અન્યોન્ય નવી તથા નવીનીકરણિય ઊર્જાનાં ક્ષેત્રમાં દ્વિપક્ષીય તકનિકી સહયોગને પ્રોત્સાહન આપવા માટે ભારત અને તાજિકિસ્તાન વચ્ચે સહયોગાત્મક સંસ્થાકીય સંબંધો માટે એક નક્કર આધારની સ્થાપના કરવાનો માર્ગ પ્રશસ્ત થયો છે. આ અંતર્ગત નવી અને નવીનીકરણિય ઊર્જા અને સંગ્રહ ટેકનોલોજીઓનાં વિકાસ અને ઉપયોગ પર ધ્યાન કેન્દ્રિત કરવામાં આવશે. એનાથી વિવિધ ઉપાયો મારફતે બંને દેશો વચ્ચે સહયોગમાં વધારો થશે. વૈજ્ઞાનિક અને ટેકનિકલ કર્મચારીઓનું આદાન-પ્રદાન અને તાલીમ, વૈજ્ઞાનિક અને ટેકનિકલ સૂચનાઓ તથા આંકડાઓનું આદાન-પ્રદાન, કાર્યશાળાઓ અને સત્રોનું આયોજન અને કાર્યસમૂહોની રચના, બિન-વાણિજ્યિક આધારે ઉપકરણો, જરૂરી જાણકારીઓ અને ટેકનોલોજીનું હસ્તાંતરણ, પારસ્પરિક હિત ધરાવતાં વિષયો પર સંયુક્ત સંશોધન અને ટેકનિક યોજનાનો વિકાસ અને બંને દેશો દ્વારા નિર્ધારિત કરવામાં આવેલી અન્ય રીતો આ વિવિધ ઉપાયોમાં સામેલ છે.
RP
(Visitor Counter : 100
પ્રધાનમંત્રીનું કાર્યાલય
પ્રધાનમંત્રીએ પોસ્ટ ઓફિસના બાંધકામમાં 3D પ્રિન્ટિંગ ટેક્નોલોજીના ઉપયોગની પ્રશંસા કરી
પ્રધાનમંત્રી શ્રી નરેન્દ્ર મોદીએ બેંગલુરુમાં પોસ્ટ ઓફિસના નિર્માણમાં 3D પ્રિન્ટિંગ ટેકનોલોજીના ઉપયોગની પ્રશંસા કરી છે.
કેન્દ્રીય રેલવે મંત્રી શ્રી અશ્વિની વૈષ્ણવ દ્વારા એક ટ્વીટ શેર કરતા, પ્રધાનમંત્રીએ ટ્વિટ કર્યું: "આ હેતુ માટે ટેક્નોલોજીના નવા રસ્તાઓનો ઉપયોગ કરવામાં આવી રહ્યો છે તે જોવું સારું છે."
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 197.46 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 99,602 થયું
સક્રિય કેસનું ભારણ હાલમાં 0.23% છે
સાજા થવાનો દર હાલમાં 98.56% નોંધાયો
છેલ્લા 24 કલાકમાં 11,574 દર્દીઓ સાજા થયા, કુલ વધીને 4,28,08,666 દર્દીઓ સાજા થયા
છેલ્લા 24 કલાકમાં ભારતમાં 14,506 નવા કેસ નોંધાયા
દૈનિક પોઝિટિવીટી દર 3.35% પહોંચ્યો
સાપ્તાહિક પોઝિટિવીટી દર હાલમાં 3.30% છે
કુલ 86.19 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,33,659 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 122
પ્રધાનમંત્રીનું કાર્યાલય
પ્રધાનમંત્રીએ મૌલાના કલ્બે સાદિકના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઓલ ઈન્ડિયા મુસ્લિમ પર્સનલ લૉ બોર્ડના ઉપાધ્યક્ષ મૌલાના કાલ્બે સાદિકના નિધન પર ઉંડા શોકની લાગણી વ્યક્ત કરી છે.
એક ટ્વીટમાં પ્રધાનમંત્રીએ કહ્યું કે “ઓલ ઈન્ડિયા મુસ્લિમ પર્સનલ લૉ બોર્ડના ઉપાધ્યક્ષ મૌલાના કલ્બે સાદીકના નિધનથી ખૂબ જ દુઃખ થયું છે. તેમણે સામાજિક સદભાવના અને ભાઈચારા માટે ઉલ્લેખનીય પ્રયાસો કર્યા. તેમના પરિજનો અને પ્રિયજનો પ્રત્યે મારી સંવેદના”
SD/GP
(
માહિતી અને પ્રસારણ મંત્રાલય
PIB FactCheckમાં સત્તાવાર સંસ્કરણ સાથે આજે પાંચ ટ્વીટ કરવામાં આવી
પર્દાફાશ કર્યો: ‘જેહાનાબાદમાં ભુખ્યા બાળકો દેડકા ખાઇ રહ્યા છે’
સ્પષ્ટતા: ઉત્તરપ્રદેશ પોલીસ દ્વારા વોટ્સએપ ગ્રૂપ માટે કોઇ કાયદા અને નિયમનો નથી
સોશિયલ મીડિયામાં ફેલાતા ખોટા સમાચારને રોકવા માટે અને નામદાર સર્વોચ્ચ અદાલતના અવલોકનના પગલે, PIB દ્વારા સોશિયલ મીડિયા પર વાયરલ થઇ રહેલી અફવાનો પર્દાફાશ કરવા માટે એક સમર્પિત એકમ તૈયાર કરવામાં આવ્યું છે. ‘PIBFactCheck’એ ટ્વીટર પર પ્રમાણિત હેન્ડલ છે જે સોશિયલ મીડિયા પ્લેટફોર્મ્સ પર ટ્રેન્ડિંગ સંદેશાઓ પર દેખરેખ રાખે છે અને ખોટા સમાચારોનો પર્દાફાશ કરવા માટે તેની સામગ્રીની વ્યાપક સમીક્ષા કરે છે. ઉપરાંત, ટ્વીટર પર PIB ઇન્ડિયા હેન્ડલ અને વિવિધ PIB પ્રાદેશિક એકમોના હેન્ડ્લ પણ કોઇપણ બાબતે ટ્વીટર પર #PIBFactCheck હૅશટૅગનો ઉપયોગ કરીને સત્તાવાર અને પ્રમાણભૂત સંસ્કરણ મૂકે છે જેથી વ્યાપકપણે ટ્વીટર સમુદાય માટે તે લાભદાયી રહે.
કોઇપણ વ્યક્તિ ટેક્સ્ટ મેસેજ, ઓડિયો અને વીડિયો સહિત કોઇપણ સોશિયલ મીડિયા સંદેશની પ્રમાણભૂતતા તપાસવા માટે PIBFactCheckને મોકલી શકે છે. આવા સંદેશા https://factcheck.pib.gov.in/ લિંક પર અથવા +918799711259 વોટ્સએપ નંબર પર pibfactcheck[at]gmail[dot]com ઇમેલ પર મોકલી શકાય છે. આની વિગતો PIBની વેબસાઇટ https://pib.gov.in પર પણ ઉપલબ્ધ છે.
PIBFactCheck દ્વારા આજે પાંચ ચીજોના સત્તાવાર સંસ્કરણની ટ્વીટ કરવામાં આવી છે. સોશિયલ મીડિયા પર એક અફવા ખૂબ જ વ્યાપક રીતે ટ્રેન્ડિંગ થઇ રહી છે કે, “અગ્રણી મીડિયા પોર્ટલનો દાવો છે કે, બિહારના જેહાનાબાદમાં બાળકો પાસે ઘરમાં ભોજન ન હોવાથી દેડકા ખાઇ રહાય છે. આ વીડિયો વાયરલ થયો છે”. આ દાવાનો પર્દાફાશ કરવામાં આવ્યો છે. આ દાવો ખોટો હોવાનું જાણવા મળ્યું છે. જેહાનાબાદના DMએ જણાવ્યું હતું કે, ઘરોમાં બાળકો માટે પૂરતા પ્રમાણમાં અન્નની વ્યવસ્થા કરવામાં આવી છે.
PIBFactCheck દ્વારા હિન્દીમાં એક ટ્વીટ પોસ્ટ કરવામાં આવી હતી જેમાં લોકો પર સોડિયમ ક્લોરાઇડ જેવા જંતુનાશકો છાંટી શકાય તેવી ખોટી માન્યતાનો પર્દાફાશ કરીને ટાંકવામાં આવ્યું છે કે, આનો ઉપયોગ વારંવાર લોકો દ્વારા સ્પર્શ કરવામાં આવતી ચીજોને જંતુમુક્ત કરવા માટે થાય છે અને લોકો માટે તે હાનિકારક છે. આવી જ સ્પષ્ટતા PIB મુંબઇ દ્વારા અંગ્રેજીમાં પણ કરવામાં આવી છે.
દરમિયાન PIB લખનઉ દ્વારા UP પોલીસ વિશેની અફવાનો એવી પર્દાફાશ કરવામાં આવ્યો હતો, કે UP ડાયલ 112 દ્વારા વોટ્સએપ ગ્રૂપના સંચાલન માટે કાયદા અને નિયમનો બહાર પાડવામાં આવ્યા છે. આમાં સ્પષ્ટતા કરવામાં આવી છે કે, આવી કોઇ જ એડવાઇઝરી બહાર પાડવામાં આવી નથી. PIB લખનઉએ ખોટા મીડિયા અહેવાલનો પણ પર્દાફાશ કર્યો હતો. આ ખોટા અહેવાલમાં કહેવાયું હતું કે, આંબેડકરનગરનો રીઝવાન નામનો યુવાન પેરીકાર્ડિયલ ઇન્ફ્યુઝનના કારણે મૃત્યુ પામ્યો છે અને તેના પોસ્ટ મોર્ટમ રીપોર્ટના ચાર પેજ પણ પણ સાથે મુકવામાં આવ્યા હતા.
GP/DS
(Visitor Counter : 155
સ્વાસ્થ્ય અને પરિવાર કલ્યાણ મંત્રાલય
ભારતે એક મહત્વનું સીમાચિન્હ પાર કર્યું
સક્રિય કેસ 2 મહિના પછી પ્રથમ વખત 7 લાખની નીચે
24 રાજ્યો / કેન્દ્રશાસિત પ્રદેશોમાં 20,000 કરતા ઓછા સક્રિય કેસ
ભારતે કોવિડ સામેની તેની લડતમાં મહત્ત્વપૂર્ણ લક્ષ્ય પાર પાડ્યું છે. દેશનું સક્રિય કેસ ભારણ બે મહિના  પછી પ્રથમ વખત 7 લાખની નીચે આવી ગયું છે. છેલ્લે 22 ઓગસ્ટના રોજ સક્રિય કેસનું ભારણ 7 લાખ  ની નીચે હતું.
દેશમાં આજે કુલ પોઝિટીવ કેસ 6,95,509 છે. જે કુલ કેસના માત્ર 8.96% છે.
દરરોજ સતત ઘટી રહેલા અને નીચા મૃત્યુદરની સાથે-સાથે દરરોજ મોટી સંખ્યામાં કોવિડ દર્દીઓ સાજા થતાં ભારતે સક્રિય કેસમાં ઘટાડાના વલણને નોંધાવવાનું હજી પણ ચાલુ રાખ્યું છે.
ભારતમાં પણ મોટા પ્રમાણમાં સાજા થયેલા કેસની નોંધણી થઇ રહી હોવાનો અહેવાલ છે. કુલ સાજા થયેલા કેસ આશરે 70 લાખ  છે. સક્રિય કેસ અને સાજા થયેલા કેસ વચ્ચેનો તફાવત પણ સતત વધી રહ્યો છે અને આજે 62,52,988 થયો છે. હાલમા સાજા થયેલા કેસ સક્રિય કેસ કરતાં 10 ગણા વધારે છે.
છેલ્લા 24 કલાકમાં 73,979 દર્દીઓ સ્વસ્થ થઈ ગયા છે અને તેમને રજા આપવામાં આવી છે જ્યારે નવા પુષ્ટિ થયેલા કેસ 54,366 છે. રાષ્ટ્રીય સાજા થવાનો દર વધીને 89.53% થયો છે.
ઉન્નત દેશવ્યાપી તબીબી માળખાકીય સુવિધાઓ, રાજ્યો / કેન્દ્રશાસિત પ્રદેશો દ્વારા કેન્દ્રના સ્ટાન્ડર્ડ ટ્રીટમેન્ટ પ્રોટોકોલનો અમલ અને ડોકટરો, પેરામેડિક્સ અને અગ્રણી હરોળના કામદારોના સમર્પણ અને પ્રતિબદ્ધતાના કારણે મૃત્યુદરમાં નોંધપાત્ર ઘટાડો થતાં કુલ સાજા થયેલા કેસની સંખ્યામાં સતત વધારો થયો છે. આજે મૃત્યુદર 1.51% છે. આના પરિણામ રૂપે સક્રિય કેસમાં સતત ઘટાડો આવ્યો છે.
24 રાજ્યો / કેન્દ્રશાસિત પ્રદેશોમાં 20,000 કરતા ઓછા સક્રિય કેસ છે.
નવા સાજા થયેલા કેસમાંથી 81% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
એક દિવસમાં સાજા થયેલા કેસની સંખ્યામાં મહારાષ્ટ્રનું 16,000થી વધુનું યોગદાન છે, ત્યારબાદ કર્ણાટક 13,000થી વધુ રિકવરી સાથે ફાળો આપે છે.
છેલ્લા 24 કલાકમાં 54,366 નવા પુષ્ટિ થયેલ કેસ નોંધાયા છે.
આમાંના 78% કેસ 10 રાજ્યો અને કેન્દ્રશાસિત પ્રદેશોના છે. નવા કેસમાં મહારાષ્ટ્ર અને કેરળ 7000થી વધુ કેસ સાથે મહત્તમ ફાળો આપે છે, ત્યારબાદ કર્ણાટકમાં 500૦થી વધુ કેસ છે.
છેલ્લા 24 કલાકમાં 690 લોકોના મૃત્યુ નોંધાયા છે. તેમાંથી, લગભગ 81% મૃત્યુ દસ રાજ્યો / કેન્દ્રશાસિત પ્રદેશમાં કેન્દ્રિત છે.
મહારાષ્ટ્રમાં એક દિવસના મહત્તમ મૃત્યુ  નોંધાયા છે.
SD/GP/BT
સોશિયલ મીડિયા પર અમને ફોલો કરો:
(
સ્વાસ્થ્ય અને પરિવાર કલ્યાણ મંત્રાલય
ભારતે મહત્વપૂર્ણ સીમાચિહ્ન પાર કર્યું - 140 દિવસ પછી સક્રિય કેસનું ભારણ 4 લાખ કરતાં ઓછું થયું
પ્રત્યેક દસ લાખની વસ્તીએ કેસની સંખ્યાના સંદર્ભમાં દુનિયામાં સૌથી ઓછા કેસ ધરાવતા દેશોમાં ભારત
157 દિવસ પછી દૈનિક ધોરણે મૃત્યુઆંક 400થી નીચે નોંધાયો
ભારતે કોરોના સામેની જંગમાં આજે એક મહત્વપૂર્ણ સીમાચિહ્ન પ્રાપ્ત કર્યું છે. ભારતમાં આજે કુલ સક્રિય કેસનું ભારણ 4 લાખના મહત્વપૂર્ણ આંકથી ઘટીને 3,96,729 થઇ ગયું છે. આના કારણે કુલ નોંધાયેલા પોઝિટીવ કેસમાંથી સક્રિય કેસની ટકાવારી ઘટીને 4.1% થઇ ગઇ છે. અગાઉ, 20 જુલાઇ 2020ના રોજ કુલ સક્રિય કેસની સંખ્યા 3,90,459 હતી.
ભારતમાં છેલ્લા 24 કલાકમાં દૈનિક ધોરણે નવા સાજા થયેલા દર્દીની સંખ્યા, દૈનિક ધોરણે નવા પુષ્ટિ થયેલા કેસ કરતાં વધારે નોંધાઇ છે અને છેલ્લા 10 દિવસથી કેસમાં ઘટાડાનું વલણ જળવાઇ રહ્યું છે.
છેલ્લા 24 કલાકમાં 32,981 નવા પોઝિટીવ કેસ સંક્રમિત થયેલા મળી આવ્યા છે જ્યારે 39,109 નવા દર્દીઓ સાજા થયા હોવાનું નોંધાયું છે. નવા સાજા થયેલા દર્દીઓ અને નવા નોંધાયેલા કેસ વચ્ચેનો તફાવત 6,128 થયો છે જેના કારણે છેલ્લા 24 કલાકમાં સક્રિય કેસનું ભારણમાં ચોખ્ખો 6,519 દર્દીઓનો ઘટાડો નોંધાયો છે.
છેલ્લા સાત દિવસમાં પ્રત્યેક દસ લાખની વસ્તીએ નવા નોંધાયેલા કેસની સંખ્યા દુનિયામાં સૌથી ઓછા કેસમાંથી એક છે. છેલ્લા સાત દિવસથી આ આંકડો 182થી નીચે છે.
ભારતમાં પ્રત્યેક દસ લાખની વસ્તીએ કેસની સંખ્યામાં પણ ઐતિહાસિક ઘટાડો નોંધાયો છે. દુનિયામાં પ્રત્યેક દસ લાખની વસ્તીએ પોઝિટીવ આવેલા કેસની સરેરાશ સંખ્યા 8,438 છે જ્યારે ભારતમાં સરેરાશ 6,988 છે.
આજે નવા સાજા થયેલા દર્દીઓની સંખ્યા અને નવા નોંધાયેલા પોઝિટીવ કેસ વચ્ચેનો તફાવત વધ્યો હોવાથી આજે સાજા થવાનો દર વધીને 94.45% સુધી પહોંચી ગયો છે.
ભારતમાં કુલ સાજા થયેલા દર્દીઓની સંખ્યા 91,39,901 થઇ ગઇ છે. આજે સાજા થયેલા દર્દીઓ અને સક્રિય કેસ વચ્ચેનો તફાવત 87 લાખથી વધુ  થઇ ગયો છે.
નવા સાજા થયેલા કેસની સંખ્યામાંથી 81.20% દર્દીઓ 10 રાજ્યો/ કેન્દ્ર શાસિત પ્રદેશોમાંથી છે.
મહારાષ્ટ્રમાં દૈનિક ધોરણે સૌથી વધુ 7,486 નવા દર્દીઓ સાજા થયા હોવાનું નોંધાયું છે. આ ઉપરાંત, કેરળમાં એક દિવસમાં નવા 5,217 દર્દીઓ અને દિલ્હીમાં 4,622 નવા દર્દીઓ સાજા થઇ ગયા છે.
નવા નોંધાયેલા પોઝિટીવ કેસમાંથી 76.20% નવા કેસ 10 રાજ્યો/ કેન્દ્ર શાસિત પ્રદેશોમાંથી છે.
કેરળમાં એક દિવસમાં સૌથી વધુ નવા 4,777 દર્દીઓ સંક્રમિત થયા હોવાની પુષ્ટિ થઇ છે. ત્યારબાદ, મહારાષ્ટ્રમાં નવા 4,757 કેસ અને પશ્ચિમ બંગાળમાં નવા 3,143 કેસ પોઝિટીવ નોંધાયા છે.
છેલ્લા 24 કલાકમાં દેશમાં કુલ 391 વ્યક્તિનાં મૃત્યુ નીપજ્યાં છે.
નવા નોંધાયેલા મૃત્યુમાંથી 75.07% દર્દીઓ દસ રાજ્યો/ કેન્દ્ર શાસિત પ્રદેશોમાંથી છે. દિલ્હીમાં એક દિવસમાં સૌથી વધુ  દર્દી મૃત્યુ પામ્યા છે. આ ઉપરાંત, પશ્ચિમ બંગાળ અને મહારાષ્ટ્રમાં ગઇકાલે અનુક્રમે 46 અને 40 દર્દીઓ એક દિવસમાં મૃત્યુ પામ્યા હોવાના અહેવાલ છે.
છેલ્લા એક અઠવાડિયામાં સમગ્ર દુનિયામાં પ્રત્યેક દસ લાખની વસ્તીએ દૈનિક ધોરણે નોંધાતા મૃત્યુની સંખ્યાની સરખામણી કરતા માલુમ પડે છે કે, ભારતમાં પ્રત્યેક દસ લાખની વસ્તીએ સૌથી ઓછા મૃત્યુઆંકનું વલણ જળવાઇ રહ્યું છે અને તે આંકડો સતત ઘટી રહ્યો હોવાથી હાલમાં ભારતમાં પ્રત્યેક દસ લાખની વસ્તીએ સરેરાશ મૃત્યુઆંક 3 છે.
સંકલિત ધોરણે જોવામાં આવે તો પણ, ભારતમાં પ્રત્યેક દસ લાખની વસ્તીએ કુલ મૃત્યુ સંખ્યા  દુનિયામાં સૌથી ઓછા મૃત્યુઆંક પૈકી એક છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ NAM સંપર્ક સમૂહની ઑનલાઇન બેઠકમાં ભાગ લીધો
પ્રધાનમંત્રી શ્રી નરેન્દ્ર મોદીએ 4 મે 2020ના રોજ હાલમાં ચાલી રહેલી કોવિડ-19 મહામારી સામે પ્રતિક્રિયા આપવા અંગે ચર્ચા કરવા માટે યોજવામાં આવેલી નોન અલાઇન્ડ મૂવમેન્ટ  સંપર્ક સમૂહની ઑનલાઇન બેઠકમાં ભાગ લીધો હતો.
NAM સંપર્ક સમૂહની ઑનલાઇન શિખર બેઠકની થીમ “કોવિડ-19 સામે એકજૂથ” રાખવામાં આવી હતી, જેનું યજમાન પદ NAMના વર્તમાન અધ્યક્ષ અઝેરબૈજાન પ્રજાસત્તાકના રાષ્ટ્રપતિ મહામહિમ ઇલ્હામ અલિયેવે સંભાળ્યું હતું. આ બેઠકના આયોજનનો મૂળ હેતુ કોવિડ-19 મહામારી સામે આંતરરાષ્ટ્રીય એકતાને પ્રોત્સાહન આપવાનો અને આ મહામારીનો સામનો કરવા માટે દરેક દેશો તેમજ આંતરરાષ્ટ્રીય સંગઠનોના પ્રયાસોમાં ગતિવિધી લાવવાનો હતો. આ કાર્યક્રમમાં શાંતિ માટે બહુપક્ષીયતા અને રાજદ્વારિતા આંતરરાષ્ટ્રીય દિવસની પણ શાબ્દિક ઉજવણી કરવામાં આવી હતી.
પ્રધાનમંત્રી મોદીની સહભાગીતાએ અગ્રણી આદ્યસ્થાપક સભ્ય તરીકે NAMના સિદ્ધાંતો અને મૂલ્યો પ્રત્યે ભારતની લાંબા ગાળાની પ્રતિબદ્ધતાને રેખાંકિત કરી હતી. આ ચર્ચા દરમિયાન, પ્રધાનમંત્રીએ આ ચળવળમાં એકજૂથતા જાળવી રાખવા માટે શક્ય હોય એટલો સહકાર આપવામાં ભારતની સજ્જતાની પુષ્ટિ કરતી વખતે સ્થાનિક અને આંતરરાષ્ટ્રીય સ્તરે ભારતે લીધેલા પગલાંનો ઉલ્લેખ કરીને કટોકટીના આ સમયમાં સંકલિત, સહિયારા અને એકસમાન પ્રતિક્રિયા આપવાના મહત્વ પર વિશેષ ભાર મૂક્યો હતો. પ્રધાનમંત્રીએ ખાસ કરીને આતંકવાદ અને ખોટા સમાચારના પ્રસાર જેવી બાબતોના અન્ય વાયરસ સામે દુનિયાના નિરંતર પ્રયાસો પર પણ વિશેષ ભાર મૂક્યો હતો.
આ બેઠકમાં પ્રધાનમંત્રી મોદીની સાથે અન્ય 30 કરતાં વધારે દેશોના અને સરકારોના વડા તેમજ અન્ય નેતાઓ જોડાયા હતા, જેમાં એશિયા, આફ્રિકા, લેટિન અમેરિકા અને કેરેબિયન તેમજ યુરોપના દેશોનો પણ સમાવશ થાય છે. આ શિખર મંત્રણા બેઠકને સંયુક્ત રાષ્ટ્રસંઘના મહાસભાના અધ્યક્ષ પ્રો. તિજ્જાની મુહમ્મદ બાંદે, સંયુક્ત રાષ્ટ્રસંઘના મહાસચિવ શ્રી એન્ટોનિઓ ગુટેરસ, આફ્રિકન સંઘના ચેરપર્સન મુસા ફાકી મહામત, યુરોપીયન સંઘના ઉચ્ચ પ્રતિનિધી જોસેપ બોર્રેલ તેમજ વિશ્વ આરોગ્ય સંગઠનના મહા નિદેશક ડૉ. ટેડ્રોસ ઘેબ્રેયેસુસે પણ સંબોધન કર્યું હતું.
એકંદરે, NAMના નેતાઓએ કોવિડ-19ના પ્રભાવોનું આકલન કર્યું હતું. તેના સંભવિત ઉપચારો માટેની જરૂરિયાતો અને માંગ ઓળખી કાઢી હતી અને કાર્યલક્ષી ફોલોઅપ લેવા માટે વિનંતી કરી હતી. આ બેઠક પછી, નેતાઓએ એક ઘોષણાનો સ્વીકાર કર્યો હતો જેમાં કોવિડ-19 સામે લડવા માટે આંતરરાષ્ટ્રીય એકજૂથતાનું મહત્વને રેખાંકિત કરવામાં આવ્યું હતું. નેતાઓએ કોવિડ-19 સામેની જંગમાં સભ્ય દેશોની મૂળભૂત તબીબી, સામાજિક અને માનવીય જરૂરિયાતો પ્રતિબિંબિત કરતો સામાન્ય ડેટાબેઝ તૈયાર કરીને સભ્ય દેશોની માંગ અને જરૂરિયાતોને ઓળખી કાઢવા માટે એક ‘ટાસ્ક ફોર્સ’નું ગઠન કરવાની પણ જાહેરાત કરી હતી.
SD/GP
(Visitor Counter : 59
પ્રધાનમંત્રીનું કાર્યાલય
પ્રધાનમંત્રી રાષ્ટ્રીય દિવસ કાર્યક્રમમાં સહભાગી થયા
પ્રધાનમંત્રી શ્રી નરેન્દ્ર મોદી બાંગ્લાદેશની તેમની બે દિવસીય મુલાકાત દરમિયાન બાંગ્લાદેશની આઝાદીની સુવર્ણ જયંતિ કાર્યક્રમમાં ગેસ્ટ ઓફ ઑનર તરીકે ઉપસ્થિત રહ્યાં હતાં. આ પ્રસંગે બાંગ્લાદેશના રાષ્ટ્રપતિ મહામહિમ શ્રી મુહમ્મદ અબ્દુલ હામિદ, બાંગ્લાદેશના પ્રધાનમંત્રી મહામહિમ શેખ હસીના, શેખ મુજીબુર રહમાનની નાની પુત્રી શેખ રેહાના, મુજીબ બોરશોની ઉજવણી માટે રાષ્ટ્રીય અમલીકરણ સમિતિના મુખ્ય સંજોક નાસીર ચૌધરી અને અન્ય મહાનુભાવો સામેલ થયા હતા. આ કાર્યક્રમ રાષ્ટ્રીય પરેડ ચોક, તેજગાંવમાં યોજાયો હતો. આ વર્ષને બાંગ્લાદેશના રાષ્ટ્રપતિ બંગબંધુ શેખ મુજીબુર રહમાનની જન્મશતાબ્દી વર્ષ તરીકે પણ ઉજવવામાં આવી રહ્યું છે.
કાર્યક્રમની શરૂઆતમાં પવિત્ર ધર્મગ્રંથો કુરાન, ભગવદગીતા, ત્રિપિટિકા અને બાઇબલના અવતરણો સાથે થઈ હતી. “ધ એટર્નલ મુજીબ”  નામનો એક વીડિયો રજૂ થયો હતો અને પછી બાંગ્લાદેશની આઝાદીની સુવર્ણ જયંતિનો લોકો જાહેર થયો હતો. આ પ્રસંગે ઉજવણી કરવા માટે વિષયોચિત ગીત પણ રજૂ થયું હતું. “ધ એટર્નલ મુજીબ” થીમ પર એક એનિમેશન વીડિયો પણ કાર્યક્રમમાં રજૂ થયો હતો. બાંગ્લાદેશના સૈન્ય દળોએ બાંગ્લાદેશના રાષ્ટ્રનિર્માણમાં સૈન્ય દળોની ભૂમિકા વિશે પણ પ્રસ્તુતિ આપી હતી.
આ પ્રસંગે ડો. કમલ અબ્દુલ નાસીર ચૌધરીએ આવકાર પ્રવચન આપ્યું હતું. તેમણે પ્રધાનમંત્રી નરેન્દ્ર મોદી અને વર્ષ 1971માં બાંગ્લાદેશના મુક્તિસંગ્રામમાં સીધા સહભાગી થયેલા ભારતીય સૈન્ય દળોના પીઢ સૈનિકોને આવકાર આપ્યો હતો. આ પ્રસંગે વિવિધ દેશના પ્રમુખો, સરકારના વડાઓ અને પ્રતિષ્ઠિત મહાનુભાવોના અભિનંદનના સંદેશા પણ દર્શાવવામાં આવ્યાં હતાં.
આ પ્રસંગે પ્રધાનમંત્રી નરેન્દ્ર મોદીએ પ્રધાનમંત્રી શેખ હસીનાની સાથે શેખ મુજીબુર રહમાનની સૌથી નાની પુત્રી શેખ રેહાનાને મરણોપરાંત ગાંધી શાંતિ પુરસ્કાર 2020 સુપરત કર્યો હતો. આ પુરસ્કાર શેખ મુજીબુર રહમાનના અહિંસા અને અન્ય ગાંધીવાદી પદ્ધતિઓ દ્વારા સામાજિક, આર્થિક અને રાજકીય પરિવર્તન લાવવા માટેના ઉત્કૃષ્ટ પ્રદાન બદલ એનાયત કરવામાં આવ્યું છે.
આ પ્રસંગે પ્રધાનમંત્રી નરેન્દ્ર મોદીએ સંબોધન કર્યું હતું, જેમાં તેમણે તમામ મહાનુભાવોનો આભાર માન્યો હતો. આ પ્રસંગની મહત્તા વિશે વાત કરી હતી અને બંને દેશો વચ્ચેના દ્વિપક્ષીય સંબંધના વિવિધ પાસાં વિશે જાણકારી આપી હતી. તેમના સંબોધન પછી શેખ રેહાનાએ પ્રધાનમંત્રી શ્રી નરેન્દ્ર મોદીને ‘એટર્નલ મુજીબ મેમેન્ટો’ એનાયત કર્યો હતો.
અહીં બાંગ્લાદેશના રાષ્ટ્રપતિ શ્રી મુહમ્મદ અબ્દુલ હામિદે સંબોધન કરીને ભારતના પ્રધાનમંત્રી અને ભારતીયોનો આભાર માન્યો હતો તેમજ વર્ષ 1971માં બાંગ્લાદેશના મુક્તિસંગ્રામમાં ભારતની ભૂમિકા અને એના પ્રયાસોની પ્રશંસા કરી હતી.
પ્રધાનમંત્રી શેખ હસીનાએ તેમના સંબોધનમાં કોવિડ-19 રોગચાળા વચ્ચે પણ આ કાર્યક્રમમાં પ્રત્યક્ષ હાજર રહેવા બદલ ભારતીય પ્રધાનમંત્રી નરેન્દ્ર મોદીનો હૃદયપૂર્વક આભાર માન્યો હતો. તેમણે બાંગ્લાદેશની આઝાદી પછી અત્યાર સુધીના ગાળા દરમિયાન ભારત સરકારના સાથસહકારને બિરદાવ્યો હતો.
કાર્યક્રમના ઔપચારિક ભાગમાં સાંસ્કૃતિક કાર્યક્રમો પ્રસ્તુત થયા હતા. પ્રસિદ્ધ હિંદુસ્તાની શાસ્ત્રીય ગાયક પંડિત અજોય ચક્રવર્તીએ બંગબંધુને સમર્પિત કરેલા રાગ સાથે મહાનુભાવો અને દર્શકોને મંત્રમુગ્ધ કરી દીધા હતા. એ આર રેહમાનની કર્ણપ્રિય રજૂઆતે લોકોના હૃદય જીતી લીધા હતા. સાંસ્કૃતિક કાર્યક્રમ સંગીત, નૃત્ય અને નાટય પ્રસ્તુતિઓ સાથે સંપન્ન થયો હતો.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 194.12 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 25,782 થયું
સક્રિય કેસનું ભારણ હાલમાં 0.06% છે
સાજા થવાનો દર હાલમાં 98.73% નોંધાયો
છેલ્લા 24 કલાકમાં 2,779 દર્દીઓ સાજા થયા, કુલ વધીને 4,26,30,852 દર્દીઓ સાજા થયા
છેલ્લા 24 કલાકમાં ભારતમાં 4,518 નવા કેસ નોંધાયા
દૈનિક પોઝિટિવીટી દર 1.62% પહોંચ્યો
સાપ્તાહિક પોઝિટિવીટી દર હાલમાં 0.91% છે
કુલ 85.29 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,78,059 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 116
પ્રધાનમંત્રીનું કાર્યાલય
સિંગાપુરના સામાજિક નીતિઓ માટેના સંકલન અને વરિષ્ઠ મંત્રી શ્રી થરમન શનમુગરત્નમે આજે પ્રધાનમંત્રી સાથે મુલાકાત કરી
પ્રધાનમંત્રીએ ભારતમાં શ્રી શનમુગરત્નમનું સ્વાગત કર્યું અને શ્રી શન્મુગરત્નમને નવ વર્ષ પર હાર્દિક શુભકામનાઓ પાઠવી અને તેમના માધ્યમથી સિંગાપુરના પ્રધાનમંત્રી શ્રી લી સિયન લૂંગને પણ શુભેચ્છા પાઠવી.
પ્રધાનમંત્રી શ્રી અને શ્રી શનમુગરત્નમે દ્વિપક્ષીય સંબંધો પર સંતોષ વ્યક્ત કર્યો હતો. તેમણે માળખાગત સુવિધા, કૌશલ્ય, ભારત – સિંગાપુર વ્યાપક આર્થિક સહયોગ સમજૂતી  અને ડિજિટલ અર્થવ્યવસ્થા સહિત આર્થિક સહયોગના ક્ષેત્રમાં પરસ્પર સહયોગની ઘણી બાબતો પર ચર્ચા કરી. શ્રી શન્મુગરત્નમે ભારતના સામાજિક પરિવર્તન અને ડિજિટલ અર્થવ્યવસ્થાને પ્રોત્સાહિત કરવામાં પ્રધાનમંત્રી શ્રી નરેન્દ્ર મોદીના નેતૃત્વની પ્રસંશા કરી.
પ્રધાનમંત્રીએ માખાગત સુવિધા, પ્રવાસન, ડિજિટલ ચૂકવણી પ્રક્રિયા, નવાચાર અને વહીવટી ક્ષેત્રમાં ભારત અને સિંગાપોરની વચ્ચેના ભાવિ સહયોગને વધુ મજબૂત કરવાની ઈચ્છા વ્યક્ત કરી.
NP/DS/GP
(Visitor Counter : 108
સંરક્ષણ મંત્રાલય
પ્રજાસત્તાક દિવસ 2023ના અવસરે એનાયત કરવામાં આવેલ માનદ રેન્કની યાદી
પ્રજાસત્તાક દિવસ 2023ના અવસરે પુરસ્કૃત માનદ કમિશન ની યાદી જોડાયેલી છે.
વિગતો વર્ગીકૃત કરવામાં આવી છે અને 25 જાન્યુઆરી 2023  ના રોજ 1200 કલાક સુધી પ્રસારિત કરવામાં આવશે નહીં.
1 ACTIVE GAZETTE ENGRD2023
2 RANK GAZETTE ENG RD 2023
3 NCO GAZETTE ENG RD2023
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 185